**Velkommen til et nytt barnehageår**

Det nye barnehage året er godt i gang. Det har startet fem nye barn på avdelingen, i løpet av høsten vil det begynne to barn til. Så det vil være foreldre på avdelingen i oktober/november, men for denne gang er vi ferdige med tilvenning med foreldre. Selv om tilvenningsperioden med foreldre er over, vil det ta litt tid før hverdagen er helt trygg. Barn trenger trygghet og tid for å finne seg til rette i den nye hverdagen sin. Barna som begynte i fjor får også en endring i hverdagen sin, nye barn og foreldre kommer, og de som i fjor var de gode lekekameratene har nå begynt på stor avdeling

Fremover vil vi jobbe med og skape gode og trygge overganger fra ulike situasjoner samt jobbe med måltidene for og gjøre disse til en god opplevelse for alle. Utover høsten vil vi samarbeide mer med svane, vi vil som før ha fast tur dag sammen med di. Det vil være de barna som begynte i barnehagen i fjor som først begynner å gå på tur, etter hvert som barna blir trygge vil det være flere som går på tur. Vi kan ikke samarbeide med svane inne siden hver avdeling er regnet som en kohort og to kohorter har ikke lov og samarbeide inne, men vil samarbeide med de ute og på tur.

En liten påminnelse angående levering. Hvis dere skal levere etter klokken 09.30 er det fint om dere gir beskjed, dette er tidspunktet vi starter med aktiviteter/tur. Det er også fint vist dere ikke levere under frokost (08.30-09.00).

Fremover vil vi legge ut hva vi har om i samlinger, hvilke bøker som leses og sanger som synges i månedsbrevet. Det vil også bli lagt ut bilder med fokus på aktiviteter vi gjør på hjemmesiden, disse bildene vil være passord beskyttet.

En av de sangene vi kanskje synger oftest for tiden er vaskehender- sangen, melodien er «Bjørnen sover».

**Vaske hender**

**mine venner**

**vann og såpe på**

**vekk med alt det slemme**

**tommel ikke glemme**

**Før du spiser, når du griser, og har vært på do**

Bursdager:

18. september Maryam

4. Oktober Jenny